מיסוזולו קאזווליתיני, מלך הזולו

המלך מיסוזולו קאזווליתיני (באנגלית: Misuzulu Sinqobile kaZwelithini;<ref></ref> נולד ב-23 בספטמבר 1974) הוא המלך המכהן של אומת הזולו. מיסוזולו הוא הבן השלישי של המלך גודוויל זווליתיני קאבהקוזולו, אך הוא הבן הראשון של אשתו הראשית, והמועדפת של המלך גודוויל זווליתיני, המלכה מנטפומבי דלמיני . בנוסף, הוא בנו המבוגר ביותר שנותר בחיים. מיסוזולו הפך ליורש עצר על תנאי, (אדם שזכאי לרשת את רכוש קודמו בתנאי שלא ייוולד אדם בעל קרבת דם קרובה יותר) לאחר מות אביו ב-12 במרץ 2021.<ref></ref><ref></ref>

אף על פי שהוא מונה רשמית כמלך אומת הזולו, ההכתרה המסורתית שלו לא התקיימה עד 20 באוגוסט 2022 על פי הנוהג באומת זולו. המלך הוכתר והוכר רשמית על ידי ממשלת דרום אפריקה ב-29 באוקטובר 2022.

== חיים אישיים וחינוך ==
המלך מיסוזולו סיים את לימודיו בבית הספר היסודי במדינת אסוואטיני, ארץ הולדתה של אמו, ולאחר מכן למד בתיכון בדרום אפריקה, בתיכון סנט צ'ארלס קולג', פיטרמריצבורג.<ref name="ReferenceA"></ref> ב-6 במאי 2021, יום לפני טקס האשכבה של אמו, נישא המלך מיסוזולו לבת זוגו משכבר הימים, Ntokozo Mayisela.<ref name="Misuzulu Zulu"></ref> בני הזוג נפגשו באוגוסט 2009 במהלך החתונה המלכותית של אחותו של המלך מיסוזולו, הנסיכה בוקוסיבמבולו.<ref name="Misuzulu Zulu" />

ב-13 במאי 2021, המלך מיסוזולו שלח משלחת לביתו של מאייסלה כדי לנהל משא ומתן ולשלם מוהר (לובולה) על פי מסורת הנישואים בזולו. דווח כי הלובולה שהמלך שילם לאבי אשתו, הייתה מורכבת משמונה פרות וחמישים אלף ראנד דרום אפריקאי.<ref></ref> המלך נשוי לאישה שנייה ממדינת אסוואטיני, המלכה נוזיזווה מוללה. הלובולה וכמה טקסים מסורתיים נערכו, אבל החתונה בפועל לא התקיימה. למלך ולמלכתו השנייה אין ילדים.

חלק מהמקורות טוענים שיש למלך תואר בלימודים בינלאומיים, בעוד שאחרים מצהירים שהוא עדיין לומד את התואר, בג'קסונוויל, פלורידה, ארצות הברית.<ref name="auto1"></ref><ref name="auto"></ref> יש לו שני ילדים מאשתו הראשונה, Ntokozo Mayisela, וילד נוסף מהנסיכה Wezizwe Sigcau ממלכת amaMpondo .

== הצטרפות לכס המלכות ==
מיסוזולו קאזווליתיני מגיע לטקס הכתרתו בלבוש מסורתי
משתתפים בטקס ההכתרה של מיסוזולו קאזווליתיני, מלך הזולו בלבוש מסורתי של לוחמי זולו
למרות היותו בנו השלישי הבכור של המלך גודוויל זווליתיני, עלייתו של המלך מיסוזולו לכס המלכות לא הייתה מיידית. מבחינה היסטורית, תביעתו של המלך מיסוזולו לכס המלכות הייתה אוטומטית, אבל מאחר שממלכת הזולו היא מונרכיה חוקתית, הרי שמנהיגה חייב להתמנות. עד למינויו של המלך מיסוזולו לכהונה, אשתו הגדולה/המועדפת של המלך גודוויל זווליתיני, המלכה מנטפומבי דלמיני, מונתה לתפקיד מלכת זולו לתקופת הביניים. ב-24 במרץ 2021, הנסיך מנגוסותו בוטליזי פרסם הצהרה בשם משפחת המלוכה של זולו לפיה המלך החדש יוכרז רק לאחר שלושת החודשים מיום מותו של המלך גודוויל זוליתיני, שהם תקופת האבל על המלך המנוח.<ref></ref> בצוואתו של המלך גודוויל זווליתיני, הוא כתב, שיש למנות אחריו למלכות את המלכה מנטפומבי.<ref></ref><ref></ref>

מיד לאחר מות אביו של המלך מיסוזולו, ניבאו היסטוריונים ומומחי תרבות שהמלך מיסוזולו יהיה זה שימונה לכס המלכות, שכן הוא היה בנו של המלך המנוח ואשתו הגדולה של המלך המנוח, דבר שהקנה לו מעמד מועדף בעיני המלך המנוח מבין 28 ילדיו האחרים.<ref name="auto2"></ref> באותה תקופה, כמה מבני משפחת המלוכה אמרו שהוויכוח על הירושה הוא "מוקדם מדי". בטקס הלוויה של המלך גודוויל זווליתיני, אחותו של המלך המנוח, הנסיכה תמבי נדלבו, הצהירה שמשפחת המלוכה עדיין לא יודעת מי יהיה המלך הבא וכי האדם שיבחר "יבחר על ידי אלוהים".

ב-29 באפריל 2021, כשבעה שבועות לאחר מותו של המלך גודוויל זווליתיני, המלכה, יורשת העצר, מנטפומבי דלמיני מתה בפתאומיות ממחלה לא מוגדרת, מבלי שמינתה בפומבי את מלך הזולו הבא.<ref></ref> עם זאת, ב-7 במאי 2021, בהקראה הפומבית של צוואתה של המלכה המנוחה, התברר כי היא מינתה את המלך מיסוזולו למלך הבא של אומת הזולו.<ref name="thesouthafrican.com"></ref> ההודעה התקבלה במחאה של כמה מבני משפחת המלוכה. המלך מיסוזולו, שנכח בהקראת הצוואה, פונה מהטקס למקום מבטחים על ידי שירות המשטרה הדרום אפריקאית.<ref name="thesouthafrican.com" /><ref></ref>

בלילה של 19 באוגוסט 2022, מיסוזולו נכנס למכלאת הבקר המלכותית והציד המלכותי התקיים עד השעות המוקדמות של 20 באוגוסט 2022. הכתרתו של המלך התקיימה ב-29 באוקטובר 2022 והשתתפו בה סיריל רמפוזה, ג'ייקוב זומה, מסוואטי השלישי, תאבו מבקי, פוליטיקאים רבים, שחקנים, שחקניות, עיתונאים, חברי בית מלוכה, מוזיקאים ובני אומת זולו רבים. ההכתרה התקיימה באצטדיון מוזס מבהידה, בעיר דרבן שבדרום אפריקה. בשעות הטקס כבישים רבים בעיר נסגרו.

== מחלוקת משפטית ==
ב-2 במאי 2021, דיווחים בתקשורת המקומית חשפו כי הוגש לבית המשפט העליון ערעור על תוקף צוואתו של המלך גודוויל זוליתיני המנוח.<ref name="iol.co.za"></ref><ref name="ewn.co.za"></ref> הערעור שהוגש לבית המשפט הוגש על ידי אשתו הראשונה של המלך המנוח, סיבונג'יל ויניפרד דלמיני, ושתי בנותיה שנולדו לה מהמלך, הנסיכה נטנדויינקוסי והנסיכה נטומביזוסוטו. הן ביקשו להכריז על צוואתו של המלך כפסולה ולבטל אותה, על בסיס טענתן שחתימת המלך הוצאה במרמה.<ref name="ewn.co.za" /><ref name="sabcnews.com"></ref> עד לקבלת החלטת השופטים, הן בקשו להוציא צו ביניים, האוסר מינוי מלך חדש או יורש עצר חדש, עד לפסיקת בית המשפט בעניין תוקף צוואתו של המלך המנוח.<ref name="sabcnews.com" />

אין לבלבל בין נשותיו של המלך גודוויל זוליתיני המנוח. בין אשתו הראשונה של המלך לבין אשתו הגדולה (המועדפת) של המלך. אשתו הגדולה (המועדפת) של המלך הייתה למעשה אשתו השלישית, אך היא הייתה בעלת עדיפות על פני כל הנשים האחרות, כי היא הייתה בת למשפחת מלוכה בעצמה, בהיותה בת למשפחת המלוכה הסוואזית ממדינת אסוואטיני. המלך המנוח התחתן עם אשתו הראשונה מבחינה חוקית בנישואים האזרחיים של דרום אפריקה, אך התחתן עם יתר נשותיו בנישואים מסורתיים על פי מסורת הזולו בלבד. בעוד שהחוק הדרום אפריקאי מכיר בנישואים מסורתיים פוליגמיים, הוא אינו מכיר בנישואים אזרחיים פוליגמיים.<ref></ref> הדיון בבית המשפט נסב על תוקפם של הנישואים המסורתיים שהתקיימו לאחר הנישואים האזרחיים הראשונים וכן על טענה כי החתימה על צוואתו של המלך המנוח זויפה. הנושא הובא לדיון בבית המשפט, ב-7 במאי 2021, באותו יום שבו מונה המלך מיסוזולו בפומבי למלך.<ref name="ewn.co.za" /> הדיון ב-7 במאי 2021 נשמע בחדרי חדרים ונדחה. הנסיכות המתדיינות טענו מאוחר יותר שלא היה להן מושג שמיסוזולו מונה למלך מאוחר יותר עוד באותו יום.<ref name="timeslive.co.za"></ref>

ב-21 במאי 2021, הנסיכה נטנדויינקוסי והנסיכה נטומביזוסוטו חזרו לבית המשפט בניסיון לאסור את הכתרתו של מיסוזולו. הן בקשו מבית המשפט צו האוסר על מושל מחוז קוואזולו-נטאל, בדרום אפריקה, לנקוט בכל צעד שיכיר רשמית במיסוזולו כמלך מדינת הזולו, או לחלופין, לאסור על נשיא דרום אפריקה סיריל רמפוזה להנפיק את תעודת ההכרה הרשמית במיסוזולו.

בית המשפט העליון של מחוז קוואזולו-נטאל היושב בבירת המחוז פיטרמריצבורג, הסכים לדחות את העניין כדי לאפשר לנסיכות לצרף את הבקשה שלהן לבקשות הקודמות שהוגשו לבית המשפט, אשר ערערו על תוקף צוואתו של המלך גודוויל זווליתיני המנוח.<ref></ref> בית המשפט העליון, הוציא צו בו נדרשו הצדדים להגיש מסמכים נוספים לבית המשפט בשני העניינים עד ליום 18 ביוני 2021.<ref></ref>

ב-2 במרץ 2022, בית המשפט העליון דחה את הדיון בערעור על הירושה של מיסוזולו לכס המלכות, דבר שאפשר את טקס ההכתרה. היושב ראש של בית המשפט, השופט אייזק מדונדו, אמר: "לא הייתה מחלוקת... לא הוגשו תלונות, ואף אחד אחר לא תובע את כס המלוכה". בעוד שהתיק בנוגע לזיוף החתימה לכאורה של צוואתו של המלך גודוויל זווליתיני המנוח היה אמור להימשך, השופט קבע כי ללא קשר למה שהיה בצוואה, עניין הבחירה בהנהגת זולו החדשה הוא זכותה של משפחת המלוכה של זולו על פי המסורת והחוקים הנהוגים בזולו. הוא אמר שבהתאם לחוקים האלה, האישה הגדולה, בהיותה מלכותית בעצמה, היא יורשת המלך, ושאין ערעור על האותנטיות של צוואתה.<ref></ref> ב-16 במרץ נשיא דרום אפריקה, רמפוזה, הוציא את תעודת ההכרה במיסוזולו כמלך אומת זולו.<ref></ref>

המלך הוכתר והוכר רשמית על ידי ממשלת דרום אפריקה ב-29 באוקטובר 2022.
==הוריו של המלך מיסוזולו ==

<gallery heights="250" mode="packed">
קובץ:King Goodwill Zwelithini.jpg|המלך גודוויל זוליתיני
קובץ:Mantfombi Shiyiwe Dlamini Zulu - the queen of the Zulu nation.jpg|המלכה מנטפומבי דלמיני
קובץ:The Zulu Dynasty, a.png|עץ היוחסין של מלכי זולו
</gallery>

==קישורים חיצוניים==
* 
* [https://twitter.com/BBCWorld/status/1561430190957658113?ref_src=twsrc%5Etfw%7Ctwcamp%5Etweetembed%7Ctwterm%5E1561430190957658113%7Ctwgr%5E503d59a70091a2bc62ce390576aa7452b52ecd77%7Ctwcon%5Es1_&ref_url=https%3A%2F%2Frotter.net%2Fforum%2Fscoops1%2F757020.shtml טקס ההכתרה של מיסוזולו קאזווליתיני, מלך הזולו ברשת טוויטר]
* [https://www.bbc.com/news/world-africa-62623061?at_custom2=twitter&at_medium=custom7&at_custom4=D5DF9A8E-2170-11ED-A1A2-9822933C408C&at_custom1=%5Bpost+type%5D&at_campaign=64&at_custom3=%40BBCWorld צילומים מטקס ההכתרה של מיסוזולו קאזווליתיני, מלך הזולו באתר ה-BBC news]
* 
* [https://rotter.net/forum/scoops1/757020.shtml טקס ההכתר של מיסוזולו קאזווליתיני, מלך הזולו באתר רוטר.נט]
* 

== הערות שוליים ==

קטגוריה:פוליטיקאים דרום אפריקאים
קטגוריה:מלכים אפריקאים
קטגוריה:בני זולו
קטגוריה:ילידי 1974